Rikunarita-ORG/Wikinium huggingface dataset:
# ജീവാശ്മം

**ഇംഗ്ലീഷ് വിലാസം**
പ്രദർശിപ്പിക്കുക

മുന്ന് അമ്മോനൈറ്റ്‌ ഫോസ്സിൽ
വർഷങ്ങൾക്ക് മുമ്പ് ഭൂമിയിൽ ജീവിച്ചിരുന്ന ജീവികളുടെയും ചെടികളുടെയും മറ്റും അവശിഷ്ടങ്ങളെയാണ്‌ **ഫോസിലുകൾ** (fossils) അഥവാ **പുരാസ്ഥികൾ**  എന്നു വിളിക്കുന്നത്. ഏറ്റവും കുറഞ്ഞ പക്ഷം ഇതിനു പതിനായിരം കൊല്ലത്തിൽ കുറയാതെ പഴക്കം ഉണ്ടാകണം. പാറയുടെയും, മൺ അട്ടികളുടെയും ഇടയിൽ അടിഞ്ഞുകിടക്കുന്ന ഈ ഫോസിലുകളാണ്‌ അന്നത്തെ ലോകത്തെക്കുറിച്ചും പുരാതന ആവാസ വ്യവസ്ഥയെക്കുറിച്ചും പഠിക്കാൻ ശാസ്ത്രജ്ഞരെ സഹായിക്കുന്നത്. ഈ ശാസ്ത്രശാഖയെ പാലിയെന്റോളജി (Paleontology) എന്ന് വിളിക്കുന്നു.

## പേര്

ഫോസ്സിലിസ് എന്ന ലതിൻ പദത്തിൽ നിന്നും ആണ് ഫോസ്സിൽ എന്ന പേര് വന്നത് . അർത്ഥം , *കുഴിച്ചു എടുത്തത്‌* എന്നാണ്.

## വൈവിധ്യം

ദ­ശ­ല­ക്ഷ­ക്ക­ണ­ക്കി­നു വർ­ഷ­ങ്ങൾ­ക്കു­ മുൻ­പ് കട­ലി­ന­ടി­യി­ലാ­യി­രു­ന്ന­തും ഇന്ന് ഭൂ­പ്ര­ത­ല­ത്തിൽ കാ­ണാ­വു­ന്ന­തു­മായ ഭൂ­വി­ഭാ­ഗ­ങ്ങ­ളൊ­ക്കെ ഫോ­സി­ലു­ക­ളു­ടെ കാ­ര്യ­ത്തിൽ സമ്പ­ന്ന­മാ­ണ്. ആഗ്നേയശിലകളിലും കായാന്തരിതശിലകളിലും അപൂർവമായി മാത്രം കണ്ടുവരുന്ന ജീവാശ്മങ്ങൾ ചെളിക്കല്ല്, ഷെയ്ൽ, ചുണ്ണാമ്പുകല്ല് എന്നീയിനം അവസാദശിലകളിൽ ധാരാളമുണ്ട്. മണൽക്കല്ല്, ഡോളമൈറ്റ്, കൊൺഗ്ളോമെറേറ്റ് എന്നിവയിലും ഇവ കാണപ്പെടുന്നു. ജീവാവശിഷ്ടങ്ങളിൽനിന്നും ഉത്ഭവിക്കുന്ന കോക്വിന, ചുണ്ണാമ്പുകല്ല് മുതലായ നിക്ഷേപങ്ങളിലെ ഭൂരിഭാഗവും ജീവാശ്മസഞ്ചയങ്ങളായിരിക്കും. വിനാശകാരികളായ പ്രക്രിയകളിൽ നിന്നും ഏതെങ്കിലും വിധത്തിൽ ഒഴിവാക്കപ്പെട്ട് നൈസർഗിക രൂപത്തിൽത്തന്നെ സംരക്ഷിക്കപ്പെടുന്ന ജീവാശ്മങ്ങൾ മിക്കവയും ലക്ഷക്കണക്കിനു വർഷങ്ങൾ പഴക്കമുള്ളവയാണ്. കരയിലും കടലിലുമുള്ള ശതക്കണക്കിനു ജീവികളുടെ ജീവാശ്മങ്ങൾ കണ്ടെത്തിയിട്ടുണ്ട്. ഭൌമ ചരിത്രം പഠിക്കുന്നതിന്‌ ഇവ ഗണ്യമായി സഹായിക്കുന്നു.

## ചിത്ര സഞ്ചയം

വിവധ തരം ഫോസ്സിൽ ഉള്ള ഫലകങ്ങൾ

*
*
*
*
*

## അവലംബം
# ആൺ-പെൺ രൂപവ്യത്യാസം

**ഇംഗ്ലീഷ് വിലാസം**

പിടയും (ഇടത്) പൂവനും (വലത്) കോമൺ ഫെസന്റ്, തമ്മിൽ നിറത്തിലും വലിപ്പത്തിലും അലങ്കാരങ്ങളിലുമുള്ള വ്യത്യാസം ചിത്രത്തിൽ വളരെ പ്രകടമാണ്
ഒരേ സ്പീഷിസിലെത്തന്നെ ആൺ ലിംഗത്തിലെയും പെൺലിംഗത്തിലെയും ജീവികൾ രൂപപരമായി വ്യത്യാസപ്പെട്ടിരിക്കുന്നതിനെ **സെക്ഷ്വൽ ഡൈമോർഫിസം** (**Sexual dimorphism**) എന്നുപറയുന്നു. ആൺ പെൺ ജീവികൾ തമ്മിലുള്ള ഏറ്റവും പ്രകടമായ വ്യത്യാസം പ്രതുത്പാദനാവയവങ്ങളുടെ സാന്നിദ്ധ്യമോ അസാന്നിദ്ധ്യമോ ആവും. കൂടാതെ വലിപ്പം, നിറം, അലങ്കാരങ്ങൾ, സ്വഭാവം തുടങ്ങിയ ദ്വിതീയ ലൈംഗിക സവിശേഷതകളിലുള്ള വ്യത്യാസം കൂടുതൽ പ്രകടമാണ്. ഇണയെ ആകർഷിക്കാൻ വേണ്ടി ആൺജീവിവർഗങ്ങളിൽ കൂടുതൽ അലങ്കാരം കാണാറുണ്ട്.

## അവലംബം
# ലൈംഗിക തിരഞ്ഞെടുപ്പ്

ലൈംഗിക തിരഞ്ഞെടുപ്പ് ഗോൾഡിയുടെ ബേർഡ്-ഓഫ്-പാരഡൈസ് പക്ഷികളിൽ ലിംഗങ്ങൾ (ലൈംഗിക ദ്വിരൂപത) തമ്മിലുള്ള വർണ്ണാഭമായ വ്യത്യാസങ്ങൾ സൃഷ്ടിക്കുന്നു. മുകളിലുള്ള പുരുഷൻ; ചുവടെയുള്ള പെൺ. ജോൺ ജെറാർഡ് ക le ലെമാൻസ് വരച്ച ചിത്രം (d.1912)
**ലൈംഗിക തിരഞ്ഞെടുപ്പ്** എന്നത് പ്രകൃതി നിർധാരണത്തിന്റെ ഒരു രീതിയാണ്, അതിൽ ഒരു ജൈവിക ലിംഗത്തിലെ അംഗങ്ങൾ എതിർ ലിംഗത്തിലെ ഇണകളെ ഇണചേരാൻ (ഇന്റർസെക്ഷ്വൽ സെലക്ഷൻ) തിരഞ്ഞെടുക്കുന്ന രീതിയോ, അല്ലെങ്കിൽ , എതിർലിംഗത്തിലെ അംഗങ്ങളിലേക്ക് ഇണ ചേരുന്നതിനായി (ഇൻട്രാസെക്ഷ്വൽ സെലക്ഷൻ) ഒരേ ലിംഗത്തിലെ അംഗങ്ങൾ പരസ്പരം മത്സരിക്കുകയോ ചെയ്യുന്നു. ഈ രണ്ട് രീതിയിലുള്ള തിരഞ്ഞെടുപ്പും അർത്ഥമാക്കുന്നത് ചില വ്യക്തികൾക്ക് കൂട്ടത്തിലെ മറ്റുള്ളവരെ അപേക്ഷിച്ച് കൂടുതൽ പ്രത്യുൽപാദന വിജയമുണ്ടെന്നാണ്, ഉദാഹരണത്തിന് അവർ കൂടുതൽ ആകർഷകമാണ് എന്നത് കൊണ്ടോ അല്ലെങ്കിൽ സന്താനങ്ങളെ ഉത്പാദിപ്പിക്കാൻ കൂടുതൽ ആകർഷകമായ പങ്കാളികളെ തിരഞ്ഞെടുക്കാൻ ഇഷ്ടപ്പെടുന്നു എന്നത് കൊണ്ടോ ആണ്. പൊതുവേ, ആൺ വർഗ്ഗം അടിക്കടിയുള്ള ഇണചേരൽ മൂലം, പ്രത്യുല്പാദനക്ഷമമായ ഒരു കൂട്ടം പെൺവർഗ്ഗങ്ങളിലേക്ക് ഉള്ള കുത്തക എന്നിവ പ്രയോജനപ്പെടുത്തുന്നു.

## അവലംബം

* Andersson, M. (1994) *Sexual selection*. Princeton University Press. ISBN 0-691-00057-3
* Arnqvist, G. & Rowe, L. (2013) *Sexual conflict*. Princeton University Press
* Cronin, H. (1991) *The ant and the peacock: altruism and sexual selection from Darwin to today*. Cambridge University Press.
* Darwin, C. (1871) *The Descent of Man and Selection in Relation to Sex*. John Murray, London.
* Eberhard, W. G. (1996) Female control: Sexual selection by cryptic female choice. Princeton, Princeton University Press.
* Fisher, R. A. (1930) *The Genetical Theory of Natural Selection*. Oxford University Press, ISBN 0-19-850440-3, Chapter 6 Memeoid.net
* Lodé, T. (2006) *La guerre des sexes chez les animaux*. Eds Odile Jacob. ISBN 2-7381-1901-8
* Miller, G. F. (1998) How mate choice shaped human nature: A review of sexual selection and human evolution. In: C. Crawford & D. Krebs (Eds.) *Handbook of evolutionary psychology: Ideas, issues, and applications*. Lawrence Erlbaum, pp. 87–129
* Miller, G. F. (2000) *The Mating Mind: How sexual choice shaped the evolution of human nature*. Heinemann, London. ISBN 0-434-00741-2
* Rosenberg, J. & Tunney, R. J. (2008). Human vocabulary use as display. Evolutionary Psychology, 6, 538–549
# ജെർബോവകൾ

**ഇംഗ്ലീഷ് വിലാസം**
പ്രദർശിപ്പിക്കുക

| ജെർബോവകൾ Temporal range:  |
| --- |
|  |
| *Jaculus orientalis* |
| Scientific classification |
| Kingdom: | Animalia |
| Phylum: | Chordata |
| Class: | Mammalia |
| Order: | Rodentia |
| Suborder: | Myomorpha |
| Superfamily: | **Dipodoidea** |
| Family: | **Dipodidae** Fischer de Waldheim, 1817 |
| Subfamilies |
|
Allactaginae
Cardiocraniinae
Dipodinae
Euchoreutinae
Sicistinae
Zapodinae |

അതിവേഗത്തിൽ മരുഭൂമിയിലൂടെ ചാടിച്ചാടി നടക്കുന്ന കൊച്ചുജീവികളാണ് **ജെർബോവകൾ**. നടക്കാൻ ബുദ്ധിമുട്ടുള്ള കുഞ്ഞൻ ജീവികളാണിവ. പിൻകാലുകളിലൂന്നി മുകളിലേക്കും വശങ്ങളിലേക്കും ചാടി വളഞ്ഞുപുളഞ്ഞാണ് ഇവറ്റകളുടെ സഞ്ചാരം. കാലിന്നടിയിൽ സ്പ്രിങ് വച്ച പോലെയുള്ള ചലനമാണ് ഇവയുടേത്.

Euchreutes naso എന്ന് ശാസ്ത്രനാമമുള്ള ഈ ജീവികൾ എലിവർഗ്ഗത്തിൽപ്പെടുന്നു. കാഴ്ചയിൽ ഓമനത്തമുള്ള രൂപമാണിവർക്ക്.മനുഷ്യന്റെ ഉള്ളം കയ്യിലൊതുക്കാവുന്ന വലിപ്പം. പിൻ കാലുകൾക്ക് മുൻ കാലുകളേക്കാൾ നാലിരട്ടിയിലേറെ നീളമുണ്ട്. വാലിനും ചെവിക്കും അസാധാരണമായ വലിപ്പമുണ്ട്. ചെറുതെങ്കിലും ഈ കാരണങ്ങൾ കൊണ്ട് സാധാരണ ജീവികൾക്കു വേണ്ടതിനെക്കാളും ഊർജ്ജം ആവശ്യമുണ്ട് ജെർബോവകൾക്ക് സഞ്ചരിക്കാൻ. ആഫ്രിക്കയിലെയും ഏഷ്യയിലെയും മരുഭൂമികളിലാണ് ഇവയെ കണ്ടു വരുന്നത്.

ലോകത്തുടനീളം ആകെ 33 ഇനം ജെർബോവകൾ ഉണ്ടെന്ന് കരുതുന്നു. ഇവയിൽ ലോങ് ഇയേർഡ് ജെർബോവയ്ക്കാണ് ഏറ്റവും വിചിത്രമായ ആകൃതിയുള്ളത്.ഇവയുടെ ഏറ്റവും വലിയ പ്രത്യേകത ശരീരത്തിന്റെ മൂന്നിൽ രണ്ട് വലിപ്പമുള്ള ചെവിയാണ്. ചെറിയ ജീവികളിൽ ഇത്ര വലിയ ചെവിയുള്ളവ വേറെ ഉണ്ടാവില്ല.

വെള്ളം കുടിക്കാത്ത ജീവികളാണ് ജെർബോവകൾ. ഇവയ്ക്കാവശ്യമായ ജലാംശം ഭക്ഷണത്തിൽ നിന്നാണ് ലഭിക്കുക. ചെറു കീടങ്ങളും ചെടികളുമാണ് ഇവയുടെ പ്രധാന ആഹാരം. മനുഷ്യന് ഈ ജീവികളെക്കുറിച്ച് പരിമിതമായ അറിവേയുള്ളു.ഇവയെ സംരക്ഷിക്കാനുള്ള ശ്രമങ്ങൾ ഇന്ന് നടക്കുന്നുണ്ട്.

ജെർബോവകളിൽ നിന്ന് പ്രചോദനം ഉൾക്കൊണ്ട് ബ്രിട്ടൻ രണ്ടാം ലോക മഹായുദ്ധത്തിൽ വടക്കേ ആഫ്രിക്കയിലെ തങ്ങളുടെ സേനാവിഭാഗങ്ങളിലൊന്നിന് 'ഡെസേർട്ട് റാറ്റ്സ്' എന്നു പേരിട്ടു. മാത്രമല്ല, സൈനികരുടെ കുപ്പായത്തിൽ ജെർബോവകളുടെ ചിത്രം പതിച്ചു വയ്ക്കുകയും ചെയ്തു.
# കങ്കാരു എലി

**ഇംഗ്ലീഷ് വിലാസം**

| കങ്കാരു എലികൾ Temporal range: Late Pliocene – Recent |
| --- |
|  |
| Scientific classification |
| Kingdom: | Animalia |
| Phylum: | Chordata |
| Class: | Mammalia |
| Order: | Rodentia |
| Family: | Heteromyidae |
| Subfamily: | Dipodomyinae |
| Genus: | Dipodomys Gray, 1841 |
| Species |
| *Dipodomys agilis*
*Dipodomys californicus*
*Dipodomys compactus*
*Dipodomys deserti*
*Dipodomys elator*
*Dipodomys elephantinus*
*Dipodomys gravipes*
*Dipodomys heermanni*
*Dipodomys ingens*
*Dipodomys merriami*
*Dipodomys microps*
*Dipodomys nelsoni*
*Dipodomys nitratoides*
*Dipodomys ordii*
*Dipodomys panamintinus*
*Dipodomys phillipsii*
*Dipodomys simulans*
*Dipodomys spectabilis*
*Dipodomys stephensi*
*Dipodomys venustus* |

തെക്കുപടിഞ്ഞാറൻ അമേരിക്കയിൽ കാണപ്പെടുന്ന ഒരിനം കരണ്ടുതീനി വർഗ്ഗമാണ് **കങ്കാരു എലി** - **Kangaroo rat** വെള്ളം കുടിക്കുന്ന സ്വഭാവം ഒട്ടുമില്ലാത്ത ജീവികളാണിവ.

ദീർഘമായ പിൻകാലുകൾ ഉള്ള ഈ എലികൾ അവയുടെ നീളം കൂടിയ വാൽ ഒരു സന്തുലനോപാധിയായി ഉപയോഗിക്കുന്നു. കങ്കാരുവിനെപ്പോലെ ചാടിച്ചാടി സഞ്ചരിക്കുന്നതിലാണ് കങ്കാരു എലികൾ എന്നറിയപ്പെടുന്നത്. ഓരോ ചാട്ടത്തിലും വളരെ ദൂരം പിന്നിടാൻ ഇവയ്‌ക്കു കഴിയുന്നു. പിൻകാലുകളിൽ നിവർന്നു നിന്ന് ഈ വാൽ ഒരു മൂന്നാം കാലുപോലെ ഉപയോഗിക്കുന്നു.

ഇവ ആഴത്തിൽ കുഴിച്ച മാളങ്ങൾക്കുള്ളിൽ പകൽസമയം കഴിയുന്നു. രാത്രികാലങ്ങളിൽ ആഹാരം തേടി പുറത്തിറങ്ങുന്നു. അത്യുഷ്‌ണത്തിൽ നിന്നു രക്ഷനേടുന്നതിനായാണ് ഇവയുടെ രാത്രിയുള്ള ആഹാരം തേടൽ. സമുദ്രനിരപ്പിൽ നിന്നും 4500 അടി വരെ ആഴമുള്ള പ്രദേശങ്ങളിൽ ഇവയെ കണ്ടെത്തിയിട്ടുണ്ട്. ഇതിന്റെ കവിൾസഞ്ചിയിൽ ആഹാരം ശേഖരിച്ച്‌ മാളത്തിലേക്കു കൊണ്ടുപോകാൻ പറ്റിയതരത്തിൽ ഉള്ളവയാണ്. വെള്ളം കുടിക്കുന്ന സ്വഭാവം ഒട്ടുമില്ലാത്ത കങ്കാരു എലികൾ ദാഹം ശമിപ്പിക്കാൻ കിഴങ്ങുകളാണ് കഴിക്കുന്നത്.

ഒറ്റയ്‌ക്കു കഴിയാൻ ഇഷ്ടപ്പെടുന്ന ഇവ ഇണചേരുന്ന കാലങ്ങളിൽ മാത്രമേ മറ്റൊരു എലിയുടെ സാമീപ്യം സഹിക്കുന്നുള്ളു. അല്ലാത്ത പക്ഷം രണ്ടെലികൾ ഒരുമിച്ച്‌ ഒരിടത്തു പെട്ടുപോയാൽ ഒന്നിന്റെ മരണംവരെ അവ പോരാടുന്നു.

## അവലംബം
# പറക്കുന്ന അണ്ണാൻ

**ഇംഗ്ലീഷ് വിലാസം**
പ്രദർശിപ്പിക്കുക

| പറക്കുന്ന അണ്ണാൻ Temporal range: Early ഒലിഗോസീൻ - സമീപസ്ഥം |
| --- |
|  |
| Northern flying squirrel (*Glaucomys sabrinus*) |
| Scientific classification |
| Kingdom: | Animalia |
| Phylum: | Chordata |
| Class: | Mammalia |
| Order: | Rodentia |
| Family: | Sciuridae |
| Subfamily: | Sciurinae |
| Tribe: | **Pteromyini** Brandt, 1855 |
| Genera |
| *Aeretes*
*Aeromys*
*Belomys*
*Biswamoyopterus*
*Eoglaucomys*
*Eupetaurus*
*Glaucomys*
*Hylopetes*
*Neopetes*
*Iomys*
*Petaurillus*
*Petaurista*
*Petinomys*
*Pteromys*
*Pteromyscus*
*Trogopterus* |

അണ്ണാൻ വർഗത്തിൽ പെട്ട പറക്കുന്ന സസ്തനികളാണ് ആണ് **പാറാനുകൾ** അഥവാ **പറക്കും അണ്ണാനുകൾ**. എന്നാൽ ഇവ വവ്വാലോ പക്ഷികളെയോ പോലെ ശക്തമായി പറക്കാൻ കഴിവില്ലാത്തവ ആണ്. ഇവ ഒരു മരത്തിൽ നിന്നും മറ്റൊരു മരത്തിലേക്ക് ആണ് പറക്കൽ നടത്തുന്നത്. 90 മീറ്റർ ( 295 അടി) ആണ് ഇവയുടെ പറക്കൽ രേഖപ്പെടുത്തിയിരിക്കുന്നത്. വാലും ഇതിനോടു ചേർന്നുള്ള ത്വക്ക്‌ ഭാഗവുമാണ്‌ ഇവയ്ക്ക് സംതുലിതാവസ്‌ഥ നൽകുന്നത്‌. ജൂൺ മധ്യത്തോടെയാണ് ഇവയുടെ പ്രജനനകാലം.

ഇന്ത്യ കൂടാതെ ചൈന, ഇന്തോനേഷ്യ, മ്യാൻമാർ, ശ്രീലങ്ക, തായ്‌വാൻ, വിയറ്റ്‌നാം, തായ്‌ലാൻഡ്‌ എന്നിവിടങ്ങളിലും കാണപ്പെടുന്നു.

## അവലംബം

## പുറത്തേക്കുള്ള കണ്ണികൾ
# അഗൂട്ടി

**ഇംഗ്ലീഷ് വിലാസം**

| Agouti Temporal range:  |
| --- |
|  |
| A Central American agouti eating some fruit |
| Scientific classification  |
| Kingdom: | Animalia |
| Phylum: | കോർഡേറ്റ |
| Class: | Mammalia |
| Order: | Rodentia |
| Family: | Dasyproctidae |
| Genus: | *Dasyprocta* Illiger, 1811 |
| Species |
|
See text |

ഒരു സസ്തനി വർഗത്തിൽപ്പെട്ട കരണ്ടുതീനിയാണ് **അഗൂട്ടി**. ഡാസിപ്രോക്റ്റ (Dasyprocta) ജീനസ്സിൽപ്പെടുന്ന കരണ്ടുതീനി (Rodent)യാണ് അഗൂട്ടി; തെക്കേ അമേരിക്കയിൽ ധാരാളമായി കണ്ടുവരുന്നു. വൃക്ഷങ്ങൾ ഇടതിങ്ങി വളരുന്ന പ്രദേശങ്ങളിലാണ് ഇവ ജീവിക്കുന്നത്. മെക്സിക്കോ മുതൽ പെറു വരെയുള്ള പ്രദേശങ്ങളിലും വെസ്റ്റിൻഡീസിലും കാണപ്പെടുന്നു.

രാത്രീഞ്ജരനായ അഗൂട്ടി ആകൃതിയിലും വലിപ്പത്തിലും മുയലിനെ പോലെയിരിക്കും. ഉറച്ച ശരീരമുള്ള ഇതിന് ഏകദേശം 50 സെ.മീ. നീളമുണ്ട്. ഇതിന്റെ മുൻകാലുകളിൽ നാലുവിരലുകൾ വീതമുണ്ട്; പിൻകാലുകളിൽ മൂന്നു വീതവും. വിരലിലെ കുളമ്പുപോലെയുള്ള നഖങ്ങളും നേർത്ത കാലുകളും വളരെവേഗത്തിൽ ഓടാൻ ഇതിനെ സഹായിക്കുന്നു. അതിവേഗം ഓടിയോ സ്വന്തം മാളത്തിൽ ഒളിച്ചോ ആണ് അഗൂട്ടി ശത്രുക്കളിൽനിന്നും രക്ഷനേടുക. നന്നായി നീന്താനും ഇതിന് കഴിയും. വാൽ ഇതിനില്ലെന്നുതന്നെ പറയാം. ഇളംതവിട്ടുനിറമുള്ള ഇതിന്റെ രോമം ബ്രസീലിലും ഗയാനയിലും ധാരാളം വിൽക്കപ്പെടുന്നു. സസ്യങ്ങളുടെ വേരു തുടങ്ങി പൂഷ്പങ്ങൾ വരെ ഇതിന്റെ ഭക്ഷണമാണ്.

ചെറിയ സമൂഹങ്ങളായാണ് അഗൂട്ടി ജീവിക്കുന്നത്. അത്യുത്പാദനശേഷിയുള്ള പെൺഅഗൂട്ടിക്ക് വർഷം മുഴുവൻ ഗർഭധാരണത്തിനു കഴിവുണ്ട്. സാധാരണയായി ഇവ വർഷത്തിൽ രണ്ടുപ്രാവശ്യം പ്രസവിക്കുന്നു. ഓരോ പ്രസവത്തിലും രണ്ടോ അതിലധികമോ കുട്ടികൾ ഉണ്ടാകാറുണ്ട്. ഇതിന്റെ മാംസം അമേരിന്ത്യൻ വംശജർക്ക് ഇഷ്ടപ്പെട്ട ഒരു ഭക്ഷണ പദാർഥമാണ്.

## പുറംകണ്ണികൾ

* Agouti in Honolulu Zoo Archived 2010-05-03 at the Wayback Machine
* Mammals: Agouti
* Agouti

|  |  |
| --- | --- |
|  | **കടപ്പാട്:** കേരള സർക്കാർ ഗ്നൂ സ്വതന്ത്ര പ്രസിദ്ധീകരണാനുമതി പ്രകാരം ഓൺലൈനിൽ പ്രസിദ്ധീകരിച്ച മലയാളം സർ‌വ്വവിജ്ഞാനകോശത്തിലെ അഗൂട്ടി എന്ന ലേഖനത്തിന്റെ ഉള്ളടക്കം ഈ ലേഖനത്തിൽ ഉപയോഗിക്കുന്നുണ്ട്. വിക്കിപീഡിയയിലേക്ക് പകർത്തിയതിന് ശേഷം പ്രസ്തുത ഉള്ളടക്കത്തിന് സാരമായ മാറ്റങ്ങൾ വന്നിട്ടുണ്ടാകാം. |
# കാർബോഹൈഡ്രേറ്റ്

**ഇംഗ്ലീഷ് വിലാസം**

ഡൈസാക്കറൈഡ് ആയ ലാക്റ്റോസിന്റെ ഘടന
പ്രകൃതിയിൽ ഏറ്റവും കൂടുതലായി കാണപ്പെടുന്ന ജൈവതന്മാത്രകളാണ്‌ **ധാന്യകങ്ങൾ**. സാക്കറൈഡുകൾ എന്നും ഇവ അറിയപ്പെടുന്നു. ജൈവവ്യവസ്ഥയിൽ സുപ്രധാനമായ അനേകം ധർമ്മങ്ങൾ കാർബോഹൈഡ്രേറ്റുകൾക്കുണ്ട്. ജീവികളിൽ ഊർജ്ജം സംഭരിച്ചു വയ്ക്കുന്നത് കാർബോഹൈഡ്രേറ്റുകളുടെ രൂപത്തിലാണ്‌ (അന്നജം, ഗ്ലൈക്കൊജൻ എന്നിവ ഉദാഹരണങ്ങൾ). സസ്യങ്ങളിൽ ഘടനയുടെ പ്രധാന ഭാഗമായ സെല്ലുലോസ്, ചില ജന്തുക്കളിൽ ഈ ധർമ്മം നിർവ്വഹിക്കുന്ന കൈറ്റിൻ എന്നിവയും കാർബോഹൈഡ്രേറ്റുകളാണ്‌. ഇവയ്ക്കു പുറമെ വളർച്ച, പ്രതിരോധസം‌വിധാനം, രക്തം കട്ട പിടിക്കൽ മുതലായവയിലും കാർബോഹൈഡ്രേറ്റുകളും ബന്ധപ്പെട്ട ജൈവതന്മാത്രകളും സഹായിക്കുന്നു.

## രസതന്ത്രം

ആൽഡിഹൈഡുകൾ, കീറ്റോണുകൾ എന്നിവ അടിസ്ഥാനമാക്കിയുള്ള ഓർഗാനിക് സം‌യുക്തങ്ങളാണ്‌ കാർബോഹൈഡ്രേറ്റുകൾ. ആൽഡിഹൈഡ്, കീറ്റോൺ എന്നിവയുടെ ഫങ്ഷണൽ ഗ്രൂപ്പായ കാർബോക്സിൽ ഗ്രൂപ്പിനു (-CO) പുറമെ ഹൈഡ്രോക്സിൽ ഗ്രൂപ്പുകളും (-OH) കാർബോഹൈഡ്രേറ്റുകളിലുണ്ടാകും. സാധാരണ ഗതിയിൽ കാർബോക്സിൽ ഗ്രൂപ്പിന്റെ ഭാഗമല്ലാത്ത കാർബൺ ആറ്റങ്ങളിലെല്ലാം ഇങ്ങനെ ഹൈഡ്രോക്സിൽ ഗ്രൂപ്പുകളുണ്ടാകും.

കാർബോഹൈഡ്രേറ്റുകളുടെ അടിസ്ഥാന യൂണിറ്റുകൾ മോണോസാക്കറൈഡുകൾ എന്നറിയപ്പെടുന്നു. ഗ്ലൂക്കോസ്, ഫ്രക്റ്റോസ്, ഗാലാക്റ്റോസ് എന്നിവ ഉദാഹരണങ്ങളാണ്‌. സാധാരണ മോണോസാക്കറൈഡുകളുടെ ഫോർമുല (C·H2O)n എന്നതാണ്‌. എന്നാൽ എല്ലാ കാർബോഹൈഡ്രേറ്റുകളുടെയും ഘടന ഇവ്വിധം തന്നെ ആയിരിക്കണമെന്നില്ല. ഈ ഫോർമുല അനുസരിക്കുന്ന സം‌യുക്തങ്ങളെല്ലാം കാർബോഹൈഡ്രേറ്റുകൾ ആവണമെന്നുമില്ല. ഫോർമാൽഡിഹൈഡ് രണ്ടാമത്തേതിന്‌ ഉദാഹരണമാണ്‌.

മോണോസാക്കറൈഡുകൾ ചേർന്ന് പോളിസാക്കറൈഡുകൾ, ഒലിഗോസാക്കറൈഡുകൾ എന്നിവ ഉണ്ടാകുന്നു. മിക്ക കാർബോഹൈഡ്രേറ്റുകളും ചില ഫങ്ഷണൽ ഗ്രൂപ്പുകൾ നീക്കം ചെയ്യുകയോ മാറ്റുകയോ ചെയ്തിട്ടുള്ള ഒന്നോ അതിലധികമോ മോണോസാക്കറൈഡുകൾ ചേർന്നുണ്ടാകുന്നതാണ്‌. കാർബോഹൈഡ്രേറ്റുകളുടെ ശാസ്ത്രീയമായ നാമകരണം അത്യന്തം സങ്കീർണ്ണമാണ്‌. എങ്കിലും മിക്ക കാർബോഹൈഡ്രേറ്റുകളുടെയും പെരുകൾ -ose എന്നതിലാണ്‌ അവസാനിക്കുക.

## ഭക്ഷണത്തിൽ

അന്നജം അടങ്ങിയ ചില ഭക്ഷ്യവസ്തുക്കൾ
അരി, ഗോതമ്പ് മുതലായ ധാന്യങ്ങൾ, കിഴങ്ങുകൾ (കപ്പ, ഉരുളക്കിഴങ്ങ) മുതലായ ഭക്ഷ്യവസ്തുക്കളിൽ അന്നജം ഉയർന്ന അളവിൽ അടങ്ങിയിരിക്കുന്നു. ഫലങ്ങളിൽ വിവിധ തരത്തിലുള്ള പഞ്ചസാരകളും അടങ്ങിയിരിക്കുന്നു. ദഹനത്തിന്‌ പ്രോട്ടീൻ, കൊഴുപ്പ് എന്നിവയെക്കാൾ കുറവ് ജലം മാത്രം ആവശ്യമായ കാർബോഹൈഡ്രേറ്റുകളാണ്‌ ജീവികളിലെ ഏറ്റവും സാധാരണമായ ഊർജ്ജസ്രോതസ്സ്. എങ്കിലും കാർബോഹൈഡ്രേറ്റുകൾ മനുഷ്യർക്ക് അവശ്യപോഷകങ്ങളാണെന്ന് പറയുക വയ്യ - കാരണം ശരീരത്തിനാവശ്യമായ മുഴുവൻ ഊർജ്ജവും പ്രോട്ടീനുകളിൽ നിന്നും കൊഴുപ്പിൽ നിന്നും നേടാനാകും. പക്ഷേ തലച്ചോറിനും ന്യൂറോണുകൾക്കും കൊഴുപ്പിൽ നിന്ന് ഊർജ്ജം സ്വീകരിക്കാനാവില്ല എന്നതിനാൽ അവയ്ക്ക് ഗ്ലൂക്കോസ് അത്യാവശ്യമാണ്‌. എന്നാലും ശരീരത്തിന്‌ അമിനോ ആസിഡുകളിൽ നിന്നും ട്രൈഗ്ലിസറൈഡുകളിൽ നിന്നും ഗ്ലൂക്കോസ് ഉത്പാദിപ്പിക്കാനാകും.
# ബ്രസീൽ നട്ട്

| Brazil nut tree |
| --- |
|  |
| Conservation status |
|  Vulnerable  (IUCN 2.3) |
| Scientific classification |
| Kingdom: | Plantae |
| (unranked): | Angiosperms |
| (unranked): | Eudicots |
| (unranked): | Asterids |
| Order: | Ericales |
| Family: | Lecythidaceae |
| Genus: | Bertholletia |
| Species: | B excelsa |
| Binomial name |
| Bertholletia excelsa Humb. & Bonpl. |

ലെസിത്തിഡേസി എന്ന കുടുംബത്തിൽപ്പെട്ട ഒരു തെക്കേ അമേരിക്കൻ വൃക്ഷമാണ് **ബ്രസീൽ നട്ട്** (Bertholletia excelsa). ഈ വൃക്ഷത്തിന്റെ വാണിജ്യപരമായി വിളവെടുക്കുന്ന ഭക്ഷ്യയോഗ്യമായ വിത്തുകളുടെ പേരും ഇതുതന്നെയാണ്.

## ബ്രസീൽ നട്ട് വൃക്ഷം

Tree branch
ബെർത്തൊലെറ്റിയ എന്ന ജനുസ്സിലെ ഏക ഇനമാണ് ബ്രസീൽ നട്ട് വൃക്ഷം. ഗിനി, വെനസ്വേല, ബ്രസീൽ, കിഴക്കൻ കൊളംബിയ, കിഴക്കൻ പെറു, കിഴക്കൻ ബൊളീവിയ തുടങ്ങിയ രാജ്യങ്ങളിൽ ഇത് വ്യാപകമായി കാണപ്പെടുന്നു. ആമസോൺ നദി, റിയോ നീഗ്രോ, ടാപാജോസ്, ഒരിനോക്കോ എന്നീ നദിതടങ്ങളിൽ വലിയ വനങ്ങളിൽ ഇവ കാണപ്പെടുന്നു. ഫ്രഞ്ച് രസതന്ത്രജ്ഞനായ ക്ലോഡ് ലൂയിസ് ബെർത്തോൾലെറ്റിന്റെ പേരാണ് ഈ വിഭാഗത്തിന് നൽകിയിരിക്കുന്നത്.

ബ്രസീൽ നട്ട് 50 മീറ്റർ ഉയരവും 1 മുതൽ 2 മീറ്റർ വ്യാസമുള്ള ഒരു വലിയ മരം ആണ്. ആമസോൺ മഴക്കാടുകളിൽ ഏറ്റവും വലിയ മരങ്ങൾക്കിടയിൽ ഒന്നാണ് ഈ വൃക്ഷം. 500 വർഷമോ അതിൽ കൂടുതലോ ജീവിച്ചിരിക്കാമെങ്കിലും ആയിരം വർഷത്തെ വരെ എത്താറുണ്ട് എന്നാണ് ചില വിദഗ്ദ്ധരുടെ അഭിപ്രായം. പുറംതൊലി ചാരനിറവും മിനുസമാർന്നതുമാണ്. ഇലകൾ വരൾച്ച കാലത്ത് പൊഴിയുന്നതും 20 മുതൽ 35 സെന്റിമീറ്റർ നീളവും 10-15 സെന്റീമീറ്റർ വീതിയുമുള്ളതാണ്. പൂക്കൾ ചെറുതും പച്ചകലർന്ന വെളുത്തതുമാണ്.

ബ്രസീലിൽ ഈ വൃക്ഷം വെട്ടുന്നത് നിയമവിരുദ്ധമാണ്. ഇതിന്റെ ഫലമായി, സർവസാധാരണമായി ഇവ കാണപ്പെടുന്നു. പഴങ്ങൾ വളരെ കനത്തതും കഠിനവുമായതിനാൽ വൃക്ഷത്തിൻകീഴിൽ സഞ്ചരിക്കുന്ന വാഹനങ്ങൾക്കും ആളുകൾക്കും ഗുരുതരമായ ഭീഷണി ഉയർത്തുന്നു. വെള്ളത്തിൽ വീഴുന്ന പഴങ്ങൾ വെള്ളക്കെട്ടിന് കാരണമാവാറുണ്ട്.

## അവലംബം
# ഫിറോമോൺ

**ഇംഗ്ലീഷ് വിലാസം**
പ്രദർശിപ്പിക്കുക

ഫിറോമോൺ പുറത്തുവിടുന്ന തേനീച്ച
മനുഷ്യനുൾപ്പെടെയുള്ള ജന്തുക്കൾ ബാഹ്യമായ ചുറ്റുപാടിൽ സ്രവിപ്പിക്കുന്ന ചില രാസപദാർഥങ്ങളാണ് **ഫിറോമോണുകൾ**. സ്വന്തം ജാതിയിൽ പെട്ട അംഗങ്ങളുമായി ആശയവിനിമയത്തിനുള്ള ഒരു ഉപാധിയായി ഇവ പ്രധാനമായും ഉപയോഗിക്കപ്പെടുന്നു. സാമൂഹ്യ ഷട്പദങ്ങളായ ഉറുമ്പ്, ചിതൽ, തേനീച്ച തുടങ്ങിയ ജീവികളിലാണ് ഫിറോമോണുകൾ കൊണ്ടുള്ള ആശയവിനിമയ വ്യവസ്ഥ ഏറ്റവും കൂടുതൽ വികാസം പ്രാപിച്ചിരിക്കുന്നത്.

## പശ്ചാത്തലം

പീറ്റർ കാൾസൺ, മാർട്ടിൻ ലഷർ എന്നിവരാണ് ഫിറോമോൺ (ഫെറിൻ=സ്ഥാനമാറ്റം, ഹോർമോൺ=അന്തഃസ്രാവം) എന്ന പദം ആദ്യമായി ഉപയോഗിച്ചത്. ഇവ രാസസന്ദേശവാഹകരാണ്. ഫിറോമോണുകൾ ശരീരത്തിനു പുറത്തേക്ക് സ്രവിപ്പിക്കുമ്പോൾ അതേ സ്പീഷീസിലുള്ള മറ്റ് ജന്തുക്കൾക്ക് സന്ദേശം മനസ്സിലാകുന്നു. ജന്തുക്കളുടെ ന്യൂറോസർക്യൂട്ടുകളിൽ മാറ്റങ്ങളുണ്ടാക്കുകയാണ് ഫിറോമോൺ ചെയ്യുന്നത്.

## ഇനങ്ങൾ

ഫിറോമോണുകൾ പലതരമുണ്ട്. ശത്രുക്കളുടെ അക്രമണത്തിനെതിരെ ജാകരൂകരാകാനും, ഒന്നിച്ചുകൂടാനും, തങ്ങളുടെ പ്രദേശം രേഖപ്പെടുത്താനും, ഭക്ഷണസ്രോതസ്സിലേക്കുള്ള വഴി കണ്ടെത്താനും ഉപയോഗിക്കപ്പെടുന്ന ഫിറോമോണുകൾ വ്യത്യസ്തങ്ങളാണ്. ഇതു കൂടാതെ ഒരു അവസ്ഥയിൽ നിന്നും മറ്റൊന്നിലേക്ക് ജീവി രൂപാന്തരം പ്രാപിക്കുമ്പോൾ വ്യത്യസ്തങ്ങളായ ഫിറോമോണുകളാണ് ഉല്പാദിപ്പിക്കപ്പെടുന്നത്. ഇണചേരുന്ന സമയത്ത് പ്രത്യേകതരം ഫിറോമോണുകൾ ഉല്പാദിപ്പിക്കപ്പെടുന്നു. വോമറോനേസൽ അവയവമാണ് ഫിറോമോണുകളെ മണക്കാൻ സഹായിക്കുന്നത്.

## അവലംബം